גאומטרי דאש

**גאומטרי דאש** (באנגלית: **Geometry Dash**) היא סדרה של משחקי וידאו מסוג פלטפורמה שפותחה על ידי המפתח השוודי רוברט "רובטופ" טופלה. המשחק הראשון, "גאומטרי דאש" ("Geometry Dash)" שוחרר ב-13 באוגוסט 2013 ב-iOS ובאנדרואיד, וגרסת הסטים ב-22 בדצמבר 2014.   ב"גאומטרי דאש", שחקנים שולטים בתנועה של דמות מרובעת (שנקראת "אייקון") ומנווטים לאורך שלבים שמבוססים על מוזיקה בזמן הימנעות ממכשולים כמו קוצים שהורסים את האייקון מיידית לאחר הפגיעה.

"גאומטרי דאש" מורכב מ־22 שלבים רשמיים. יש במשחק מערכת ליצירת שלבים שבו שחקנים יכולים ליצור שלבים משלהם, לפרסם אותם באינטרנט ולשחק שלבים שנוצרו על ידי שחקנים אחרים. בנוסף לשלבים הרשמיים, שלבים מסוימים שנוצרו על ידי שחקנים יכולים לקבל "דירוג" מרובטופ והשלבים המדורגים האלו יכולים להופיע בתוכן המשחק כמו היכל התהילה והשלב היומי. כסף בתוך המשחק כמו כוכבים, מטבעות, כדורים או יהלומים ניתן להשיג ממקומות רבים כמו שלבים רשמיים, שלבים מדורגים ותיבות.

בנוסף למשחק המקורי, נוצרו עוד שלושה משחקי ספין-אוף נוספים בסדרה: "גאומטרי דאש מלטדוון" ("Geometry Dash Meltdown"), "גאומטרי דאש וורלד" ("Geometry Dash World") "וגאומטרי דאש סאבזירו" ("Geometry Dash Subzero").

## משחקיות
ממוזער|ימין|250px|צילום מסך מתוך המשחק
ניתן לשחק ב"גאומטרי דאש" עם מסך מגע, מקלדת, עכבר או שלט משחק. השחקן מזיז את האייקון שלו על ידי לחיצה או החזקה בכדי להגיע לסוף השלב. אם השחקן מתרסק לתוך מכשול כמו קוץ, קיר או להב, השלב מתחיל מחדש. יש גם "מצב תרגול" שבו השחקן יכול להציב מחסומים כדי לסקור או לתרגל את השלב, אבל הוא לא מסוגל לאסוף מטבעות או להשיג התקדמות במצב הרגיל. התזמון והקצב של המוזיקה במשחק הם חלק חשוב במשחק, לרוב ביחס זה לזה.

במהלך המשחק האייקון של השחקן נמצא באחד משמונת מצבי משחק השונים, כל אחד מהם מתנהג בצורה שונה עם כל לחיצה או החזקה. התנועה מסתבכת עוד יותר בגלל שערים (פורטלים) שמאפשרים לשחקן לשנות בין שמונה מצבי המשחק, להפוך את כוח המשיכה, לשנות את גודל האייקון שלו, לשקף את המסך, לשנות את המהירות שלו או לשגר את השחקן בין שני מקומות. בנוסף על כך, ניתן להשתמש ב-"פדים" ו-"אורבים" בכדי לגרום לאייקון לעשות קפיצות גדולות או לשנות את כוח המשיכה של האייקון.

יש 22 שלבים רשמיים בגרסה המלאה של "גאומטרי דאש" ו-19 מהם ניתנים למשחק כבר בהתחלה, אך שלושת השלבים האחרים דורשים מספר מסוים של מטבעות שמוסתרים בכל השלבים הרשמיים. כל שלב רשמי או שלב מדורג מביא לשחקן פרסים כאשר מסיימים את השלב. יש שש דרגות קושי במשחק: קל, רגיל, קשה, קשה יותר, מטורף ושד (דימון), ולכל משתמש יש מונה שמראה כמה שלבי דימון הוא השלים. שחקנים יכולים לזכות בהישגים שמביאים לשחקן פרסים כמו צבעים או עיצובים חדשים לאייקונים שלהם. שחקנים יכולים גם לקנות את הדברים האלה בשלוש חנויות שמשתמשות בכדורי מאנה (כסף המשחק) שיש לשחקן.

הגרסה המלאה של המשחק כוללת את היכולת לשחק בשלבים שנוצרו על ידי משתמשים אחרים ולהעלות שלבים משלך. היוצר של השלב חייב להשלים את השלב שלו במצב רגיל עם כל המטבעות שהוא שם בשלב לפני שהוא יכול לפרסם את השלב: תהליך שידוע כוריפיקציה (אימות). שינויים שיבוצעו לאחר הוריפיקציה יגרמו לשלב לאבד את הוריפיקציה שלו, מה שמצריך את היוצר להשלים את השלב שוב. לשלבים מדורגים יש קושי ספציפי שנקבע על ידי רובטופ, אך בשלבים לא מדורגים, הקושי נקבע על ידי השחקנים שמשחקים בשלב ומצביעים איזו רמת קושי הם חושבים שהשלב הוא. יש 12 דירוגי קושי לשלבים שנוצרו של ידי משתמשים, חמישה מהדירוגים הם חמשת הדירוגים הראשונים מהשלבים הרשמיים: קל (איזי), רגיל (נורמל), קשה (הארד) קשה יותר (הארדר) ומטורף (אינסיין). הקושי האוטומטי שמור לשלבים "אוטומטיים" שבהם לא צריך ללחוץ או להחזיק בכלל בשביל להשלים את השלב. בנוסף יש גם חמש וריאציות של קושי הדימון: דימון קל (איזי דימון), דימון בינוני (מדיום דימון), דימון קשה (הארד דימון), דימון מטורף (אינסיין דימון) ודימון קיצוני (אקסטרים דימון). בשלבים מדורגים, כל קושי מביא מספר מסוים של כוכבים כשמשלימים אותו.

## מצבי משחק
בגאומטרי דאש ישנם 8 מצבי משחק אפשריים - הקובייה, הכדור (Ball), ספינת האוויר (Ship), הגל (Wave), הרובוט, ספינת החלל (UFO), העכביש, והמסוק המתנדנד (Swing Copter).

במצב המשחק קובייה, כאשר השחקן לוחץ הקובייה קופצת, וכך היא נמנעת מקוצים ומקירות, וכאשר השחקן מחזיק הקובייה קופצת שוב ושוב ברצף עד שהשחקן משחרר. במצב המשחק כדור- כאשר השחקן לוחץ כוח המשיכה של הכדור משתנה- למעלה או למטה, תלוי באיזו גרביטיציה הכדור נמצא, אך רק כאשר הכדור נמצא על פלטפורמה. במצב המשחק ספינת האוויר- כאשר השחקן מחזיק, ספינת האוויר מרחפת למעלה, וכאשר השחקן משחרר, היא נוחתת כלפי מטה באיטיות. במצב המשחק גל- כאשר השחקן מחזיק הגל עולה באלכסון כלפי מעלה, וכאשר השחקן משחרר, היא יורדת באלכסון כלפי מטה. במצב המשחק רובוט, כאשר השחקן מחזיק, הרובוט מתעופף מעט למעלה, ונוחת לאחר מעט זמן במידה והשחקן המשיך להחזיק. במידה והשחקן הפסיק להחזיק מוקדם יותר, הרובוט יינחת מוקדם יותר. במצב המשחק ספינת החלל, כאשר השחקן לוחץ, ספינת החלל מנתרת למעלה בדומה לקוביה, אך בשונה מהקוביה, ניתן לקפוץ גם כאשר הספינה עדיין באוויר. במצב המשחק עכביש, כאשר השחקן לוחץ העכביש משתגר במיידיות לפלטפורמה שמעליו, עם גרביטציה הפוכה. במצב המשחק מסוק מתנדנד- כאשר השחקן לוחץ המסוק מחליף גרביטציה, אך בשונה מהכדור, המסוק יכול לשנות את הגרביטציה שלו גם בעודו באוויר, מה שייגרום למסוק להתהפך בתנועה מעגלית.

## מוזיקה
המוזיקה השונות בהן נעשה שימוש בשלבים הרשמיות נעשו על ידי האמנים פוראבר באונד (ForeverBound), DJ-וי-איי (DJVI), סטפ (Step), וואטרפליים (Waterflame), DJ-נייט (DJ-Nate), F-777 ואמ-די-קיי (MDK). בנוסף, עוד מוזיקה במשחק (כגון המוזיקת רקע לתפריט והכספות הסודיות במשחק) נוצרו על ידי קווין מקלאוד וגם מוזיקה שרובטופ יצר בעצמו. כשהשחקנים יוצרים שלבים משלהם יש אפשרות להשתמש בכל אחר מה-21 שירים מהשלבים הרשמיים של המשחק. כשהמשחק עודכן לגרסה 1.9, נוסף גם את האפשרות להשתמש גם בשירים שהועלו ל-Newgrounds, אתר שבו אומנים רבים מעלים את שיריהם. בנוסף, החל מגרסה 2.2, קיימת ספריית מוזיקה מובנית בתוך המשחק שנותנת לשחקנים גישה לשירים משלל אמנים נבחרים.

## דרגות המשחק

* **קל מאוד** - שלבים קלים שניתן למצוא בהם בקלות שלושה מטבעות, ולעבור אותם. בעלי פרצוף כחול ושמח.
* **קל** - שלבים קלים שניתן למצוא בהם בקלות שלושה מטבעות ולעבור אותם. בעלי פרצוף ירוק ושמח.
* **בינוני** - שלבים קלים אך מורכבים יותר, שצריך לחשוב בחוכמה קלה למדי כדי להשיג את שלושת המטבעות בהם. בעלי פרצוף צהוב ללא חיוך כלל.
* **קשה** - שלבים קשים ומורכבים יותר מכל השאר. צריך לחשוב בחוכמה מורכבת על להשיג את שלושת המטבעות בהם, אך עדיין שלבים פשוטים שלא ניתנים לבירור מודר. בעלי פרצוף כתום שמתחיל לכעוס.
* **קשה מאוד** - שלבים קשוחים שקשה לפענח אותם מבפנים. בעלי פרצוף סגול וכועס מאוד.
* **Red** - הדרגה הקשה ביותר בכל המשחק, נמצאת בשלבים הנעולים בלבד, רק לאחר שמשיגים מספר מוגבל של מטבעות משלבי המשחק הקודמים ניתן לפתוח את שלבים אלו. שלבים שקשה מאוד לעבור חצי מהם, וצריך לחשוב בחוכמה גדולה מאוד כדי להשיג את שלושת המטבעות בהם. לשלבי 'Red' צריך תזוזת ידיים מהירה מאוד וקשה. בעלי פרצוף אדום-לבן-שחור הניתנים כשטן.

## פיתוח
המשחק התחיל כפרויקט שיכול היה ללכת לכל כיוון, לפי רובטופ. הוא אמר ש-"זה פשוט התחיל כמשחק עם קובייה שיכולה לקרוס ולקפוץ" וש-"באמת לא הייתה תוכנית מפורטת". הוא פיתח אותו בעבר עבור המחשב, אבל מאוחר יותר הוא שינה את התוכנית שלו ועשה ניסיונות להפוך אותו למשחק לטלפון נייד. רובטופ קיבל השראה מ-""המשחק הבלתי אפשרי"" ולקח לרובטופ ארבעה חודשים בכדי ליצור את המשחק והוציא אותו ל-App Store ול-Google Play. בגרסת הבטא, המשחק נקרא "גאומטרי ג'אמפ" ("Geometry Jump") אבל מאוחר יותר זה שונה ל"גאומטרי דאש". המשחק פותח על מנוע המשחק קוקוס-d2 (d2socoC).

כש"גאומטרי דאש" יצא היו שבעה שלבים בחינם בגרסה החינמית של המשחק בשם "גאומטרי דאש לייט", ובנוסף לכך עוד תשעה שלבים אחרים שנוספו ל"גאומטרי דאש לייט" לאורך עדכונים שיצאו למשחק. "גאומטרי דאש" צבר פופולריות ברחבי העולם, במיוחד בקנדה, שם השיג את התואר של אפליקציית האייפון בתשלום הפופולרית ביותר ביוני 2014. אפילו ש"גאומטרי דאש לייט" זה הגרסה החינמית הכי פופולרית, יש בסך הכל ארבעה משחקי "גאומטרי דאש" חינמיים.

ב-14 באוגוסט 2021 רובטופ פרסם סרטון של תצוגה מקדימה של גרסה 2.2 שהוא העדכון הגדול הראשון מאז 2017, בערוץ היוטיוב שלו. תאריך פרסום של גרסה 2.2 עוד לא פורסם. ב-4 בספטמבר 2022 רובטופ פרסם את התצוגה המקדימה השנייה יותר משנה לאחר ששחרר את הראשונה. רובטופ פרסם תצוגה מקדימה שלישית ב-15 במאי 2023, בו הוא הציג עוד אלמנטים לשלבים במצב "פלטפורמר" וספריית אפקטים קוליים בשביל השלבים שהשחקנים ייצרו. ב-13 באוגוסט 2023 רובטופ פרסם סרטון של 27 דקות לכבוד יום ההולדת ה-10 של המשחק. בסוף הסרטון, תאריך ההוצאה של גרסה 2.2 גולה כאוקטובר 2023, מה שהופך את זה לעדכון הראשון שיצא ביותר משש שנים. למרות זאת, ב-22 באוקטובר 2023 רובטופ הכריז בטוייטר שתאריך ההוצאה של 2.2 ידחה לנובמבר בגלל בעיות עם באגים והשרתים של המשחק. לאחר מכן, ב-26 בנובמבר 2023 רובטופ כתב ש-"ייתכן שהשחרור לא יהיה ניתן לביצוע בנובמבר" מכיוון שהוא רצה שהשחרור יקרה בו זמנית לכל הפלטפורמות.

## קבלת המשחק
המשחק קיבל ביקורות חיוביות לרוב ממבקרי משחקים. "Softpedia" החמיא את הסגנון והאתגר שיש למשחק, ואמר "למרות שזה יכול להיות קצת מתסכל לפעמים, אתה תמיד יכול להשלים את השלבים באמצעות מצב התרגול ואז לעבור לשלבים רבים ושונים שנוצרו על ידי שחקנים אחרים". "148 Apps" העניקו למשחק ביקורת חיובית, ואמרו ""גאומטרי דאש" מספק את כל האתגרים הצפוי ממשחק "בלתי אפשרי" ובמקביל הופך אותו לנגיש יותר לשחקנים חדשים". "גאומטרי דאש" גם מסויג על ידי המבקר כריס מוריס באתר "Common Sense Media" כמשחק מחשב ידידותי לילדים שהורים יכולים לתת לילדים שלהם לשחק בו, הוא ציין שהמשחק הוא "דרך טובה להתמודד עם תסכול', וש-"משפחות יכולות גם לדבר על קצב ועל כיף בריקוד עם מוזיקה"'. ב-App Store, "גאומטרי דאש" דורג במקום השני ב-""10 משחקי אייפד בתשלום הכי טובים"" של האפליקציה ובמקום השביעי ב-""10 משחקי האייפון בתשלום הכי טובים"" בשנת 2018.

### משחקים אחרים
"Gamezebo" שיבח את "גאומטרי דאש וורלד על" הקסם והסגנון משחק הנחמד. למרות זאת, המבקר ציין שזה לא "המשחק אם המראים הכי מעניינים". גרסון נובואה מ-"AndroidGuys" שיבח את הספין-אוף הזה של "גאומטרי דאש", ואמר ש""גאומטרי דאש וורלד" זה תוספת ראויה לאוסף משחקים שלך. בזכות אלמנטים גרפיים וקוליים שמחוברים ביחד, המשחק מספק חוויה מדהימה ומשולבת שלא נראים הרבה במשחקי נייד".

## משחקים נוספים בזיכיון
* **גאומטרי דאש לייט** - "גאומטרי דאש לייט" זוהי גרסה חינמית של "גאומטרי דאש" עם פרסומות והגבלות למשחק. יש ל"גאומטרי דאש לייט" 16 שלבים אבל אין את האפשרות ולשחק שלבים של שחקנים אחרים או ליצור שלבים משלך. יש ל"גאומטרי דאש לייט" גם מבחר הרבה יותר מצומצם של אפשרויות לשינויי האייקון ואין הרבה אייקונים וצבעים שיש בגרסה המלאה של "גאומטרי דאש".
* **גאומטרי דאש מלטדוון** - ב-16 בדצמבר 2015 רובטופ הכריז על משחק ספין-אוף בשם "גאומטרי דאש מלטדוון", שיצא ב-19 בדצמבר 2015 עבור iOS ואנדרואיד. נכון לעדכון 1.0 של המשחק, הוא כולל שלושה שלבים שכוללים את השירים של F-777. המשחק הציג אייקונים חדשים ואלמנטים חדשים בשלבים שנוספו בגרסה 2.0 של "גאומטרי דאש" המקורי.
* **גאומטרי דאש וורלד** - ב-21 בדצמבר 2016 רובטופ הכריז על משחק ספין-אוף שני בשם "גאומטרי דאש וורלד", ואמר שהוא ייצא באותו היום. כרגע הוא כולל שני עולמות עם חמישה שלבים בכל עולם, כולל אלמנטים חדשים בשלבים מעדכון 2.1.
* **גאומטרי דאש סאבזירו** - ב-12 בדצמבר 2017, רובטופ הכריז על משחק ספין-אוף שלישי בשם "גאומטרי דאש סאבזירו", ששוחרר ב-21 בדצמבר 2017. המשחק מורכב משלושה שלבים. כרגע זה המשחק "גאומטרי דאש" האחרון ששוחרר והראשון שמראה כמה אלמנטים של שלבים מעדכון 2.2 שלא פורסמו ל"גאומטרי דאש" המקורי, כמו אייקונים חדשים ושליטה במצלמת המשחק.
## קישורים חיצוניים

* 
* 

קטגוריה:משחקי וידאו משנת 2013
קטגוריה:סדרות משחקי וידאו
קטגוריה:משחקי macOS
קטגוריה:משחקי Windows
קטגוריה:משחקי פלטפורמות ממוחשבים
קטגוריה:משחקי מוזיקה ממוחשבים
קטגוריה:משחקי וידאו שפותחו בשוודיה
קטגוריה:משחקי גלילה צדדית
קטגוריה:משחקי אינדי
קטגוריה:משחקי iOS
קטגוריה:משחקי אנדרואיד

## הערות שוליים